Vestaper har lang hale som hjelper dem å holde balansen når de er høyt oppe i trærne. Mange, som kapusineraper, brølaper og edderkoppaper, har gripehale, som de kan sno rundt grenene og bruke som et ekstra bein. De har lange fingrer og sterke føtter som griper godt, og er suverene løpere og hoppere. Ulik sine østlige slektninger har de brede nesebor som peker utover mot siden, og de mangler sitteputer i baken. Noen av de mindre artene har klør på fingrene, men dette er trolig en sekundær tilpasning ettersom de på fosterstadiet har negler.